ইতিমধ্যেই বহু ক্ষেত্রে আধার বাধ্যতামূলক করেছে কেন্দ্র। সরকারি বিভিন্ন পরিষেবায় জালিয়াতি রুখতেই এই পরিচয়পত্রটির উপর বিশেষ গুরুত্ব আরোপ করা হয়েছে। কিন্তু তাই বলে পানশালাতেও আধার!
হ্যাঁ, সম্প্রতি জানা গিয়েছে এমনটাই। তেলেঙ্গানার এক সংবাদমাধ্যমে প্রকাশিত খবর অনুযায়ী, সে রাজ্যের যে কোনও পানশালাতে গেলেই এবার থেকে পকেটে আধার রাখা বাধ্যতামূলক। নইলে হতাশ মুখেই ফিরতে হবে। 

এই বিষয়ে অন্যান্য খবর

আপনার আধারের সব তথ্য আমেরিকার হাতে চলে যাচ্ছে, কী ভাবে জেনে নিন
প্রায় ৮১ লক্ষ আধার কার্ড বাতিল! আপনার কার্ড সুরক্ষিত কিনা কী পদ্ধতিতে জানবেন


তেলেঙ্গানার আবগারি দফতর পানশালায় আধার কার্ড বাধ্যতামূলক বলে ঘোষণা করছে। প্রশাসনের এই নির্দেশকে ঘিরে ইতিমধ্যেই তৈরি হয়েছে প্রবল বিতর্ক। কিন্তু কেন এই নিয়ম চালু করা হচ্ছে? প্রশাসনের বক্তব্যও ফেলে দেওয়ার মতো নয়। আবগারি দফতরের যুক্তি, বয়স ভাঁড়িয়ে নাবালকরা যাতে মদ্যপানের সুযোগ না পায়, সেটা নিশ্চিত করতেই এই উদ্যোগ। ইতিমধ্যেই তেলেঙ্গানার সব ক’টি বার ও পাবকে এই নির্দেশ দেওয়া হয়েছে।
প্রসঙ্গত, তেলেঙ্গানায় সম্প্রতি বেশ কয়েকটি ধর্ষণ ও খুনের ঘটনা ঘটেছে। অধিকাংশ ক্ষেত্রেই ১৮-১৯ বছরের কিশোররা মাত্রারিক্ত মদ্যপান করে এমন অপরাধে সামিল হয়েছে।  এমন ঘটনা আটকাতেই এই সিদ্ধান্তের পথে হাঁটছে তেলেঙ্গানা সরকার।